kardosdrur/scandi-wiki huggingface dataset:
Svogerslev Brass Band

Svogerslev Brass Band er et brass band, som er en del af Lynghøjskolens Orkesterforening og har eksisteret siden 1973.

Mange af musikerne i Svogerslev Brass Band startede deres musikalske løbebane i Svogerslev og har været del af musiklivet omkring Lynghøjskolen siden 10-års alderen. I de seneste år har orkestret desuden haft stor tilgang af musikere fra øvrige dele af landet.

Orkesterets repertoire spænder vidt fra klassisk brass band-, musical- og wienermusik til pop, rock og jazz.

Svogerslev Brass Band er især kendt for sine årlige nytårskoncerter, som hvert år trækker fulde huse. De festlige nytårskoncerter har været på plakaten siden 1992 og underholder over 800 mennesker hvert år. Svogerslev Brass Band inviterer hvert år forskellige gæstesolister til at spille med orkesteret. Således har navne som Bobo Moreno, Marie Carmen Koppel, Joachim Knopp, Gert Henning Jensen m.fl. været på plakaten.

Til DM for brass bands stiller Svogerslev Brass Band altid op. Målet er at være blandt de 10 bedste orkestre i Danmark. I 2006 placerede orkesteret sig på en 3. plads i 2. division.

Se også 
 Svogerslev Harmoniorkester
 Svogerslev Blæserne

Kilder/eksterne henvisninger 
 Lynghøjskolens Orkesterforening
 Svogerslev Brass Band

Musikgrupper fra Danmark
Musikgrupper fra 1973
Svogerslev
Simon Bræmer

Simon Bræmer (født 19. marts 1984)  er en dansk professionel fodboldspiller, der spiller i Skovshoved IF.

Karriere 
Bræmer spillede som dreng i Vrå/Børglum IF, hvor ha imidlertid var så god, at han kom til AaB. Her var han i 2008 med til at vinde det danske mesterskab med AaB. Bræmer bidragede mest med indhop sæsonen igennem, og slog aldrig rigtig igennem igen, efter sin supersæson tilbage i 2005. Dog scorede han et meget vigtigt mål i mesterskabssæsonen. Målet faldt mod AC Horsens. Målet fik en del opmærksomhed, da målet blev scoret efter et udspark fra Søren Jochumsen, som fløj direkte ud i Bræmers fødder, som næsten ikke kunne undgå at score.

I januar 2009 skiftede Bræmer til AB efter at havde været på kontrakt med AaB det meste af sin karriere. Efter AB gik turen til Viborg FF hvor han i september 2010 underskrev en kontrakt for resten af året. Den blev ikke forlænget ved udløb i december.

Den 5. august 2011 underskrev han en kontrakt med Brønshøj, der vil løbe året ud.

I sommeren 2013 skiftede Bræmer fra Brønshøj Boldklub til AB, hvor han også spillede fra 2009 til 2010. Det blev i juni 2016 offentliggjort, at han stoppede i klubben efter 2015-16-sæsonen.

Han skiftede i sommeren 2016 til Skovshoved IF.

Titler

Klub 
AaB
Superligaen (1):  2007-08

Eksterne henvisninger

Referencer

Fodboldspillere fra Danmark
Fodboldspillere fra AaB
Fodboldspillere fra Silkeborg IF
Fodboldspillere fra Moss FK
Fodboldspillere fra Akademisk Boldklub
Fodboldspillere fra Viborg FF
Fodboldspillere fra Hvidovre IF
Fodboldspillere fra Brønshøj Boldklub
Fodboldspillere fra Skovshoved IF
Medley Records

Medley Records er et dansk pladeselskab der blev grundlagt af Michael Ritto og Poul Bruun i 1978, og sidenhen blev ét af Danmarks største pladeselskaber. Ritto og Bruun havde begge en fortid i selskabet CBS, hvor Poul Bruun bl.a. skrev kontrakt med Gasolin', og Ritto arbejde som assistent for Bruun. Medley Records' første udgivelse var Stig Møller-albummet Til dig i 1978. Selskabets største succes kom med Kim Larsens Midt om natten (1983), der er det mest solgte album i Danmark nogensinde med 650.000 eksemplarer. Bent Fabricius-Bjerre købte halvparten af Medley i 1986. EMI opkøbte Fabricius-Bjerre's andel af selskabet i 1992, og oprettede selskabet EMI-Medley, under ledelse af Ritto og Bruun. Ifølge flere medier købte EMI Medley for mellem 30 og 50 millioner kroner.

I 2013 opkøbte Warner Music Group EMI's europæiske selskaber, herunder den danske afdeling af EMI (og dermed også Medley Records).

Selskabet har bl.a. udgivet Parkering Forbudt, Sods/Sort Sol, Kliché, C.V. Jørgensen, Lost Kids, Laid Back, Lars H.U.G., D-A-D, Dizzy Mizz Lizzy, Saybia, The Poets, Hanne Boel, Anne Dorte Michelsen, Niels Hausgaard, Kim Larsen, Monrad & Rislund, Randi Laubek, Søs Fenger med flere.

Medley Records' ikoniske Kasket Karl-logo, der var inspireret af avisdrengen der står på gaden og sælger aviser, blev tegnet af Peder Bundgaard.

Referencer 

Pladeselskaber fra Danmark
Etableret i 1978
Kong Pære

Kong Pære var et underlabel til Medley Records, der kun udgav et begrænset antal udgivelser af mere undergrundsagtig karakter, Jazz eller Balkan.

Punkkompilationen "Pære Punk" fra 1979 var første LP udgivelse (KPLP 1).

Første single udgivelse var gruppen "Bureau Bizar" "Hvorfor?/Langt ud" fra 1984 (KPS 1).

Pladeselskaber fra Danmark
Tecumseh

Tecumseh (ca. 1768 — 5. oktober 1813) var en berømt indianerhøvding som kæmpede for at forsvare indianernes land i USA. Han er kendt for sine fejder med den senere præsident William Henry Harrison, som omtalte ham som "en af de usædvanlige genier som af og til springer frem for at lave revolutioner og vælte den etablerede orden". Denne kamp ledte også til hans død.

Byen Tecumseh i Nebraska er opkaldt efter ham.

Referencer 

Personer fra Ohio
Conrad Detlev von Dehn

Conrad Detlev rigsgreve von Dehn (1688 i Preetz, Hertugdømmet Holsten – 28. januar 1753 i Haag, Holland) var holstensk greve og dansk diplomat, broder til Friedrich Ludwig von Dehn og Ferdinand August von Dehn.

Dehn ejede de tyske godser Wendhausen, Schöningen og Riddagshausen og gjorde primært karriere ved hoffet hos hertug August Wilhelm af Braunschweig-Lüneburg i Wolfenbüttel. I 1726 blev han ophøjet i den tyske rigsgrevestand af kejser Karl VI.

Han var dansk gesandt i Sankt Petersborg 1734-36, i Madrid 1742-47 og i Haag 1749 til sin død 1753. Hans diplomatiske karriere var afbrudt af perioden 1736-42, hvor han var amtmand over Steinburg Amt. Dehn blev i 1731 dansk gehejmeråd og var Hvid Ridder (1727). 

Konrad Detlev von Dehn var to gange gift, nemlig 1. gang 1718 med Louise von Windthausen og 2. 1722 med Benedicta Hedevig von Cramm, men havde ikke børn.

Kilder 
 Fredrich Ludwig von Dehns biografi i: C.F. Bricka (red.), Dansk biografisk Lexikon, København: Gyldendal 1887-1905.

Eksterne henvisninger 

Gesandter fra Danmark
Conrad Detlev
Godsejere fra Tyskland
Grever fra Tyskland
Amtmænd fra Slesvig
Riddere af Dannebrog (1671-1808)
Personer i Dansk Biografisk Leksikon
Personer fra Preetz
Gehejmeråder fra Danmark
Sigismund Ludvig Schulin

Johan Sigismund Ludvig lensgreve Schulin (født 16. oktober 1777 på Frederiksdal, død 31. december 1836 sammesteds) var dansk godsejer og amtmand.

Schulin var søn af Frederik Ludvig Schulin og arvede landstedet og godset Frederiksdal. 1795 blev han student, privat dimitteret, 1800 immatrikuleret ved universitetet i Kiel, 1807 cand. jur. Han var amtmand over Præstø Amt 28. september 1824 til 9. august 1831, hvor han fik afsked med ventepenge. 1824 blev han kammerherre og 1. august 1829 blev han Ridder af Dannebrog.

Han var gift med Louise Elisabeth f. Brown (24. juli 1785 – 28. januar 1851). Fader til Johan Sigismund Schulin (f. 1808).

Et portræt af Schulin som barn (1783) udført af Jens Juel findes i Odense Bys Museer.

Kilder 
Danske Jurister 1736-1936

Amtmænd fra Danmark
Godsejere fra Danmark
Sigismund Ludvig
Lensgrever fra Danmark
Danskere i 1800-tallet
Riddere af Dannebrog
Jurister fra Danmark
Kammerherrer fra Danmark
EGO (brætspil)

EGO er et dansk produceret spil fra 2007 – udgivet af brætspilsproducenten Game InVentors. 

Spillet kan bedst beskrives som et socialt, interaktivt spil, der er opbygget omkring store og små dilemmaer – hverdagsagtige såvel som fiktive.

EGO blev allerede i 2007 et af de bedst sælgende brætspil i Danmark med mere end 10.000 solgte eksemplarer i sit første leveår, og opnåede den ultimative hæder, da Politiken gav spillet seks historiske stjerner og beskrev spillet med ordene: "Et nutidigt mesterværk udi både spørgsmålsskrivning, spildesign og udførelse".

Brætspil
Frederik Ludvig Schulin

Frederik Ludvig lensgreve Schulin (4. juli 1747 i København – 2. juni 1781 i København) var dansk lensgreve til Frederiksdal og kammerherre. Han var søn af Johan Sigismund Schulin og fader til Sigismund Ludvig Schulin. Har bar titlen lensgreve som nedarvet ærestitel, men var ikke forlenet med et grevskab.

Frederik Ludvig Schulin arvede Frederiksdal, men han var doven og uduelig og døde efter et udsvævende liv allerede som 34-årig. Ni dage før sin død blev han udnævnt til Ridder af Dannebrog, men udnævnelsen blev hemmeligholdt på grund af Schulins dårlige ry.

Kilder 
 Anmeldelse af Slottet og slægten: Familien Schulin på Frederiksdal 1740-1840 

Godsejere fra Danmark
Frederik Ludvig
Lensgrever fra Danmark
Danskere i 1700-tallet
Riddere af Dannebrog (1671-1808)
Personer fra København
Kammerherrer fra Danmark
Johan Sigismund Schulin (flertydig)

Johan Sigismund Schulin er navnet på flere personer:

 Johan Sigismund Schulin (1694-1750) – dansk godsejer, lensgreve og udenrigsminister
 Johan Sigismund Schulin (1808-1880) (1808-1880) – dansk godsejer, lensgreve og amtmand
Johan Sigismund Schulin (1808-1880)

Johan Sigismund lensgreve Schulin (født 8. september 1808 på Frederiksdal, død 14. november 1880 i Hillerød) var dansk godsejer, kammerherre, hofjægermester og amtmand.

Han var søn af fideikommisbesidder, amtmand, greve Sigismund Ludvig Schulin og Louise Elisabeth f. Brown (24. juli 1785 – 28. januar 1851). Han fødtes 8. september 1808 på Frederiksdal ved Lyngby, blev 1828 student fra Sorø Akademi og 1833 juridisk kandidat. 1834 indtrådte han som auskultant i Rentekammeret, var 1840-41 i henved 2 år konstitueret som amtmand over Holbæk Amt og fungerede derefter 1841-43 som kommitteret i Rentekammeret, indtil han sidstnævnte år udnævntes til amtmand over Ringkøbing Amt, hvorfra han 1860 forflyttedes til den tilsvarende stilling i Frederiksborg Amt. Fra dette embede afskedigedes han i efteråret 1880 på grund af nedbrudt helbred og døde 14. november samme år i Hillerød. 1843 var han blevet kammerherre, 1856 tildeltes der ham Dannebrogsordenens Kommandørkors og 1877 samme ordens Storkors.

1840 valgtes han til stænderdeputeret for Sjællands Stifts sædegårdsejere, og han mødte i denne egenskab ved forsamlingerne i Roskilde 1842-46. Senere var han 1853-55 medlem af Rigsdagens Landsting som valgt i 11. kreds.

Han var medlem af Folketinget valgt ved et suppleringsvalg i Ringkøbing Amts 2. valgkreds (Lemvigkredsen) fra 1. september 1859 til 14. september 1861 og medlem af Københavns Amtsråd 1842-1843.

Han blev 1. marts 1839 gift med Charlotte Zeuthen (14. marts 1815 – 30. august 1892), en datter af højesteretsassessor Vilhelm Peter Zeuthen og Bolette Maria Dorothea f. Bartholin.

Referencer

Kilde 
 

Amtmænd fra Danmark
Godsejere fra Danmark
Landstingsmedlemmer i 1850'erne
Folketingsmedlemmer i 1850'erne
Folketingsmedlemmer i 1860'erne
Stænderdeputerede fra Østifterne
Amtsrådsmedlemmer
Johan Sigismund
Lensgrever fra Danmark
Personer fra Hillerød
Storkors af Dannebrog
Personer i Dansk Biografisk Leksikon
Kammerherrer fra Danmark
Hofjægermestre fra Danmark
Sigismund Ludvig Schulin (1846-1929)

Sigismund Ludvig lensgreve Schulin (28. april 1846 på Rindomgård – 14. juli 1929) var dansk lensgreve til Frederiksdal og hofjægermester.

Han var Ridder af Dannebrog og Dannebrogsmand.

Gift 19. december 1882 med Adelgunde f. Münter (død 1903).

Kilder 
 Kraks Blå Bog 1929

Godsejere fra Danmark
Sigismund Ludvig
Lensgrever fra Danmark
Riddere af Dannebrog
Personer i Kraks Blå Bog (afdøde)
Danskere i 1800-tallet
Danskere i 1900-tallet
Hofjægermestre fra Danmark
Slanted and Enchanted

Slanted and Enchanted er den første plade fra indierockbandet Pavement. Pladen bærer præg af en upoleret og ringe lydkvalitet der senere skulle have indflydelse på en lange række undergrundsartister. Pladen er senere udkommet i en udvidet jubilæumsudgave under navnet Slanted and Enchanted: Luxe and Reduxe på Matador Records. Den optræder ofte på lister over rockhistoriens bedste plader, blandt andet i musikmagaziner såsom Pitchfork Media, Rolling Stone og Blender.

Tracklisting 
"Summer Babe (Winter Version)" – 3:16
"Trigger Cut/Wounded-Kite At :17" – 3:16
"No Life Singed Her" – 2:09
"In the Mouth a Desert" – 3:52
"Conduit for Sale!" – 2:52
"Zurich is Stained" – 1:41
"Chesley's Little Wrists" – 1:16
"Loretta's Scars" – 2:55
"Here" – 3:56
"Two States" – 1:47 (with Spiral)
"Perfume-V" – 2:09
"Fame Throwa" – 3:22
"Jackals, False Grails: The Lonesome Era" – 3:21
"Our Singer" – 3:09

Eksterne henvisninger 

Album fra 1991
Pavement-albums
Sigismund Ludvig Schulin (flertydig)

Sigismund Ludvig Schulin er navnet på flere personer:

 Sigismund Ludvig Schulin (1777-1836) – dansk lensgreve, godsejer og amtmand
 Sigismund Ludvig Schulin (1846-1929) (1846-1929) – dansk lensgreve, godsejer og hofjægermester
Vilhelm Peter Schulin

Vilhelm Peter greve Schulin (født 17. september 1849 på Rindomgård, Ringkøbing, død 21. september 1922 på Frederiksberg) var dansk kammerherre og amtmand.

Han var søn af kammerherre, lensgreve Johan Sigismund Schulin og hustru Charlotte f. Zeuthen, blev student fra Frederiksborg lærde Skole 1867, cand. jur. 1873, assistent i Indenrigsministeriet 1875, fuldmægtig 1883, amtmand i Thisted Amt 1890-1900, Holbæk Amt 1900-1906 og Frederiksborg Amt 1906-1919. Han var Kommandør af 1. grad af Dannebrog og Dannebrogsmand og formand i repræsentantskabet for Hillerød-Frederiksværk Jernbaneselskab.

Kilder 
 Kraks Blaa Bog 1910

Eksterne henvisninger 
 

Grever fra Danmark
Amtmænd fra Danmark
Danskere i 1800-tallet
Danskere i 1900-tallet
Vilhelm Peter
Kommandører af 1. grad af Dannebrog
Personer i Kraks Blå Bog (afdøde)
Kammerherrer fra Danmark
Concert Of The Moment

Concert of the Moment var dels en legendarisk punkkoncert i 1979, og dels i dag en musikhistorisk væsentlig musikudgivelse fra 1980, der dokumenterer mange af de første danske punkbands.

Koncerten 
"Concert Of The Moment" var en stort anlagt punkkoncert og begivenhed afholdt 9. november 1979 på én af Københavns største scener "Saltlageret". Koncerten var bl.a. arrangeret af Eddie Haircut (Milan Balsgaard – også i punkbandene Elektrochok og Brats m.fl.).

"Concert Of The Moment" var en opfølger til arrangementet "Concert of the Day", der blev holdt året før og var den første af sin art. Det blev efterfulgt af "Concerto de Nobrainos insanos" året efter.

LP'en 
Tre-dobbelt Live LP med optagelser fra koncerten, udsendt den 14. november 1980 af pladeselskabet Irmgardz, med mange af de tidligste danske punkbands, Sods, No Knox, Support (Franz De Zaster og Eddie Haircut fra Brats + Peter Peter), Bollocks, Bubs, Prügelknaben, Gate Crashers, Mad Gustaf Band, D-Day, City Roots, Identity (Ballet Mécanique), You-X (City-X), Mc Värk (Art in Disorder), Black Badges og Radar, samt svenske Insect, Cellskräck og Usch. (Irmgardz / IRMG002 / IRMG K502).

LP tracks 
Side 1
1. Black Badges – Life
2. Black Badges – No Soldier No War
3. City Roots – City Roots
4. City Roots – Blow On The Future
5. City Roots – All Of Us
6. Cellskräck – En Fejl
7. Gate Crashers – Ha Ha Hi Hi
8. Gate Crashers – Punx On Punx
9. You-X – Nervous Wreck
10. You-X – Colour

Side 2
1. Bubs – Hooray
2. Bubs – Elektric Man
3. Bubs – Every Fuck
4. D-Day – Gimme Back My Revolution
5. D-Day – Goodbye Song
6. Prügelknaben – Quickstep
7. Prügelknaben – Polution
8. Mad Gustaf Band – Out Of Space Music

Side 3
1. Insect – Nazi
2. Insect – Rutan
3. Support – A Few Of The Best
4. Bollocks – I'm Not Supposed To
5. Bollocks – You Might Get Hurt

Side 4
1. No Knox – Rheingold
2. No Knox – Physical Function Of The Male Orgasm
3. Mc Värk – Uniformity
4. Sods – Suicide
5. Sods – She Feels Anger
6. Identity – Circus Of Decay

Side 5
1. Usch – Øllllll
2. Radar – Someone New
3. Radar – Montmatre
4. Radar – Fright
5. Usch – Dit Eget Liv
6. Usch – Accepterad?

Side 6
1. Usch – Tunnelbanan
2. Usch – Schack

Eksterne henvisninger 
 Concert Of The Moment LP'en på MySpace
 Foto-illustreret blog om Concert Of The Moment

Album fra 1980
Punkalbum
Kompilationer
Ferdinand August von Dehn

Ferdinand August von Dehn (1689 – 13. december 1760 i Rendsborg) var en dansk officer og kammerherre. Han var broder til Friedrich Ludwig von Dehn og Conrad Detlev von Dehn.

Han begyndte som page, blev 1709 sendt til Flandern som fænrik ved Prins Carls Infanteriregiment, blev 1710 sekondløjtnant og 1711 forsat til Garden til Fods. 1714-17 var han tjenstgørende ved Landkadetkompagniet, hvornæst han blev kaptajn ved Dronningens Livregiment, men kom 1721 tilbage til Garden. 1730 blev han oberstløjtnant ved Jyske gevorbne Regiment og fik 1734 obersts karakter.

Da nationalmilitsen indførtes i hertugdømmerne 1737, blev Dehn chef for det Slesvigske Regiment, og i denne stilling er det, at han navnlig har gjort sit navn bekendt. udskrivningen, der var noget ukendt i disse provinser, vakte nemlig megen misnøje, navnlig i de vestlige egne, hvor marskbønderne endog 1740 truede med oprør. Dehn forstod dog i kort tid at bringe lydighed og ro til veje "uden Blodsudgydelse, og uden at noget Menneske blev hængt", som Christian VI med øjensynlig tilfredshed noterer. 1742 fik Dehn kammerherrenøglen. Da det året efter så ud til krig med Sverige, blev han ansat som generaladjudant hos markgrev Frederik Ernst af Brandenburg-Kulmbach, overgeneral for den på Sjælland mobiliserede styrke.

1747 ombyttede Dehn sit nationalregiment med det nyoprettede Møenske gevorbne Regiment i Rendsborg. 1749 blev han generalmajor, 1752 Ridder af Dannebrog, 1756 generalløjtnant. Ved troppesamlingen i Holsten 1758 og følgende år var han divisionskommandør; 1758 blev han derhos kommandant i Rendsborg, hvor han døde 13. december 1760. Han var ikke gift.

Han er gengivet i et portrætmaleri på Tranekær.

Kilder 
 H.W. Harbou, "Ferdinand August von Dehn", i: C.F. Bricka (red.), Dansk biografisk Lexikon, København: Gyldendal 1887-1905.

Militærfolk fra Tyskland
Generalløjtnanter fra Danmark
Ferdinand August
Riddere af Dannebrog (1671-1808)
Kammerherrer fra Danmark
Personer i Dansk Biografisk Leksikon
Danskere i 1700-tallet
Absolute Non-Stop Party Dance vol. 1

Absolute Non-Stop Party Dance vol. 1, kompilation i serien Absolute Non-Stop Party Dance udgivet i 1995.

Spor 
 Whigfield – "Think Of You/Saturday Night/Another Day MEGAMIX"
 Alex Party – "Don't Give Me Your Life" (Saturday Night FMS Edit)
 Greed – "Pump Up the Volume" (Clubaround Sound Mix)
 Corona – "Baby Baby" (Lee Marrow Extended Mix)
 La Bouche – "Be My Lover" (Club Mix 135 BPM)
 Playahitty – "The Summer Is Magic" (Radio Mix)
 Technotronic feat. Ya Kid K – "Recall" (Radio Mix)
 Swing feat. Dr. Alban – "Sweet Dreams" (Extended Mix)
 Magic Affair – "Fire" (Single Vers.)
 Basic Element – "The Ride" (Radio Edit)
 The Real McCoy – "Run Away" (Hallucination Mix)
 Fun Factory – "Pain" (Radio Mix)
 Maxx – "You Can Get It (Airplay Mix)
 Centory – "The Spirit" (Montezumas Shore Mix BPM 148)
 2 In A Tank – "Boogie Woogie Bugle Boy (Don't Stop)" (Selebration Mix)
 Robotnico II – "Backtired" (Radio Edit)
 Herbie – "Right Type Of Mood" (Extended Mix)
 Double You – "Dancing With An Angel" (Radio Mix)
 E-Rotic – "Fred Come To Bed" (The Original)
 Baby D – "Let Me Be Your Fantasy"

Eksterne henvisninger 

Non-Stop Party Dance vol. 1
Album fra 1995
Walter Laqueur

Walter Zeev Laqueur (født 26. maj 1921, død 30. september 2018) var en amerikansk historiker og akademiker.

Liv 
Laqueur blev født til en jødisk familie i Breslau, Tyskland. Han emigrerede til Palæstinamandatet i 1938. Hans forældre døde i Holocaust.

Fra 1953 boede Laqueur i USA og Storbritannien. Han var specialist i 19. og 20. århundredes Europahistorie. Han blev professor på Brandeis University og Georgetown University, og han skrev mange bøger om bl.a. Mellemøsten, Sovjetunionen og fascisme.

Udvalgt bibliografi 
 Europe Since Hitler (1970)
 A History of Zionism (1972)
 Weimar, a Cultural History, 1918-1933 (1974)
 Fascism: a Reader's Guide: Analyses, Interpretations, Bibliography (1976)
 Guerrilla: a Historical and Critical Study (1977)
 A World of Secrets: The Uses and Limits of Intelligence (1985)
 The Changing Face of Antisemitism: From Ancient Times to the Present Day (2006)

Referencer

Ekstern henvisning 
 Hjemmeside

Historikere fra USA
Personer fra Breslau
Jøder fra Tyskland
Jøder fra USA
Den Irske Hungersnød, 1740-41

Den Irske Hungersnød 1740-41 var en hungersnød i Irlands historie. Den kan have været lige så voldsom som den langt mere kendte Store Hungersnød i 1840'erne. Hvor 1840'ernes hungersnød var forårsaget af en svampeagtig infektion, der angreb kartoflerne, var den i 1740-41 forårsaget af usædvanligt koldt og regnfyldt vejr i de foregående år, der havde medført en meget dårlig høst. Fødevaremangel var med til at få en række sygdomme til at brede sig. Denne kulde blev set flere steder i Europa og anses i dag for at være noget af det sidste, man mærkede til den lille istid.

Der forefindes ingen information, der opgør det samlede antal af døde forårsaget af hungersnøden. Da demografiske opgørelser fra perioden er meget begrænsede, men i følge de sjældne folketællinger blev 15.000 husholdninger i County Kerry formindsket til 11.000 i 1742.

Ved hungersnøden 1845-52 har det også vist sig svært at opgøre dødsraten, og det til trods for at man har folketællinger intakte fra såvel 1841 som 1851. Den irske historiker Joe Lee har ved at kigge på samtidige skildringer og informationer fra andre samtidige hungersnødskatastrofer sandsynliggjort, at dødstallet kunne være lige så højt som i 1845-52, nemlig godt 10 procent af befolkningen. Han mener, at det har været overset, at der ikke dengang var en massiv udvandring, som det var tilfældet i 1800-tallet.

1741 var hungersnøden på sit højeste, og det var her, at dødstallene kulminerede, og året kendes i den folkelige erindring som Mandefaldsåret.

Se også 
 Hungersnøden i Irland 1845-1849

Henvisninger 
 David Dickson, Arctic Ireland (White Row Press, Dublin 1997).
 Joe Lee, The Modernisation of Irish Society ()
 Michael Drake, The Irish Demographic Crisis of 1740-41, Historical Studies VI, T. W. Moody (ed.), Routledge & Kegan Paul, London 1968.

Hungersnød, 1740-41
Hungersnød
Paunzhausen

Paunzhausen er en kommune i Landkreis Freising Regierungsbezirk Oberbayern i den tyske delstat Bayern. Den er en del af Verwaltungsgemeinschaft Allershausen.

Geografi 
Ud over Paunzhausen er der 8 landsbyer i kommunen: Angerhöfe, Hohenbuch, Johanneck, Kreuth, Letten, Schernbuch, Walterskirchen og Wehrbach.